62021CJ0125_INF
Presuda Suda (osmo vijeće) od 24. ožujka 2022. – Komisija/Irska (Prenošenje Okvirne odluke 2008/909)
(predmet C-125/21) (
1
)
„Tužba zbog povrede obveze – Pravosudna suradnja u kaznenim stvarima – Uzajamno priznavanje presuda u kaznenim predmetima kojima se izriču kazne zatvora ili mjere koje uključuju oduzimanje slobode s ciljem njihova izvršenja u Europskoj uniji – Okvirna odluka 2008/909/PUP – Nedonošenje mjera potrebnih za usklađivanje s Okvirnom odlukom – Nedostavljanje Europskoj komisiji”
1.
Tužba zbog povrede obveze – Ispitivanje osnovanosti koje provodi Sud – Situacija koju treba uzeti u obzir – Situacija u trenutku isteka roka određenog u obrazloženom mišljenju
(čl. 258. UFEU-a)
(t. 17.)
2.
Tužba zbog povrede obveze – Povreda obveza koje proizlaze iz okvirne odluke – Obveza priopćavanja mjera za prenošenje – Doseg
(čl. 258. UFEU-a)
(t. 20.)
3.
Akti institucija – Okvirne odluke – Izvršenje od strane država članica – Okvirna odluka čiji je cilj stvoriti prava za pojedince – Zahtjevi jasnoće i pravne sigurnosti – Nacionalne odredbe koje ne sadržavaju nikakvo upućivanje na tu okvirnu odluku i ne obrađuju brojne tehničke aspekte koji su njome obuhvaćeni – Nedopuštenost
(Okvirna odluka Vijeća 2008/909)
(t. 21., 22.)
Izreka
1.
Time što u propisanom roku nije donijela zakone, uredbe i administrativne odredbe potrebne za usklađivanje s Okvirnom odlukom Vijeća 2008/909/PUP od 27. studenoga 2008. o primjeni načela uzajamnog priznavanja presuda u kaznenim predmetima kojima se izriču kazne zatvora ili mjere koje uključuju oduzimanje slobode s ciljem njihova izvršenja u Europskoj uniji i time što Europskoj komisiji nije dostavila tekst tih odredaba, Irska je povrijedila svoje obveze na temelju članka 29. stavaka 1. i 2. te Okvirne odluke.
2.
Irskoj se nalaže snošenje troškova.
(
1
)	SL C 148 od 26. 4. 2021.